**S L O V E N S K Ý R Y B Á R S K Y Z V Ä Z - Rada Žilina**

2997/582/15- Sekr.

**S M E R N I C A**

**o platení zápisného, členských príspevkov**

**a o vydávaní povolení na rybolov**

**Platná od 1. januára 2016**

Rada Slovenského rybárskeho zväzu na zabezpečenie postupu platenia zápisného, členských príspevkov, vydávania povolení na rybolov na rybárske revíry SRZ a určovania ich cien, ako i použitie finančných prostriedkov, po prerokovaní zmien na svojom zasadnutí dňa 12.12.2015 vydáva pre organizačné zložky a orgány SRZ s platnosťou od 1. januára 2016 túto záväznú

**s m e r n i c u .**

**I.**

**ZÁPISNÉ, ČLENSKÉ PRÍSPEVKY A ČLENSKÉ PREUKAZY**

**A. ZÁPISNÉ**

1. Občan, ktorý dosiahol 18 rokov fyzického veku a bol prijatý za člena SRZ, zaplatí zápisné vo výške najmenej 13,50 Eur. Zápisné musí byť jednotné pre všetkých dospelých členov organizácie.
2. Občan, ktorému členstvo v SRZ zaniklo v dôsledku nezaplatenia členského príspevku   
   a požiada o obnovenie členstva v SRZ, je povinný zaplatiť zápisné.
3. Pri prestupe z jednej do druhej základnej organizácie člen SRZ zápisné neplatí, ak o zmenu registrácie požiada do 30 dní od zmeny trvalého pobytu alebo z iných vážnych dôvodovo ktorých rozhodne výbor ZO SRZ. V ostatných prípadoch prestupu platí zápisné znovu.
4. Prestup z jednej do inej základnej organizácie bez prerušenia členstva je možný len na základe písomnej žiadosti člena , po vyjadrení pôvodnej organizácie a po súhlase organizácie, do ktorej hodlá prestúpiť. Zápis o zmene v evidencii členstva poznamená v členskom preukaze člena zväzu.
5. Pri obnovení členstva po uplynutí doby prerušenia členstva a po uplynutí doby dočasného vylúčenia sa zápisné v danom roku neplatí.
6. Deti od 6 do 14 rokov organizované v krúžkoch detí platia pri zápise do krúžku jednorazový poplatok (zápisné) v sume najmenej 1,66 Eur.
7. Mládež vo veku od15 do 17rokov organizovaná v kluboch mládežeplatí pri zápise do klubu jednorazový poplatok (zápisné) vo výške najmenej 3,32 Eur.
8. Pri neprerušenom prechode detí do kategórie mládeže a mládeže medzi dospelých sa zápisné neplatí.
9. Peňažné čiastky získané ako zápisné zostávajú prostriedkami ZO SRZ sa použijú najmä na školenie, skúšky a organizačnú prípravu, na obstarávanie literatúry potrebnej na získanie vstupných znalostí nových členov a pod.

**B. ČLENSKÉ PRÍSPEVKY**

1. Členský príspevok platí člen SRZ jedenkrát v roku. Výšku členského príspevku u riadneho člena SRZ (nad 18 rokov) určí vo vlastnej pôsobnosti základná organizácia SRZ, členské musí byť jednotné pre všetkých dospelých členov organizácie, v rozpätí stanovenom Radou SRZ.
2. Deti vo veku do 14 rokov členské príspevky neplatia.
3. Mládež od 15 do 17 rokov veku, organizovaná v kluboch mládeže a študenti organizovaní v SRZ vo veku do 25 rokov platia jednotný členský príspevok.
4. Každý člen SRZ, vrátane mládeže a študentov , je povinný zaplatiť členský príspevok stanovený základnou organizáciou najneskôr do 31. marca bežného roka. Toto sa nevzťahuje na novo prijatých členov.
5. Zaplatenie členského príspevku sa vyznačí v členskom preukaze, resp. preukaze mladého rybára nalepením známky pre príslušný rok a jej opečiatkovaním pečiatkou ZO SRZ. Uvedené sa nevzťahuje na čestných členov. Za poškodenú alebo odcudzenú členskú známku môže organizácia vydať duplikát, pričom v termíne do 31. 8. kalendárneho roku musí dokladovať Rade SRZ vydanie takéhoto duplikátu spolu so zaslaním kópie zápisu od príslušného policajného orgánu o jej odcudzení Takto dokladované vydanie duplikátu členskej známky nebude zaťažené žiadnymi odvodmi
6. Rozpätie hodnoty členských príspevkov schvaľuje Rada SRZ a je súčasťou  Prehľadu druhov a cien povolení na rybolov a odvodov pre príslušný rok (ďalej len Prehľad), ktorý tvorí prílohou tejto Smernice.
7. Členské známky pre základné organizácie SRZ dodáva, na základe ich písomnej objednávky doručenej do 15.septembra príslušného roka pre nasledujúci rok Sekretariát Rady SRZ(ďalej len Sekretariát).
8. V prípade nezaplatenia členského príspevku v stanovenom termíne, t. j. do 31. marca bežného roka, členovi zaniká členstvo v SRZ.
9. Mimoriadna členská známka(napr. Snem, Majstrovstvá sveta, Majstrovstvá Európy), na základe schválenia Rady SRZ, je záväzná pre všetkých riadnych členov SRZ (nad 18 rokov). Výšku stanovuje Rada SRZ.
10. Od platenia členských príspevkov sú oslobodení čestní členovia SRZ.

**C. ČLENSKÝ PREUKAZ**

1. Dokladom o členstve je členský preukaz, v ktorom musí byť nalepená fotografia člena opečiatkovaná pečiatkou ZO SRZ, ktorú členovi vydá po splnení podmienok, výbor základnej organizácie SRZ.
2. V členskom preukaze základná organizácia potvrdzuje plnenie členských povinností člena, ktoré sú podmienkou vydania povolenia na rybolov. Pri výkone rybárskeho práva je držiteľ povinný mať pri sebe členský preukaz.
3. Deti preukazujú svoju príslušnosť k SRZ preukazom pre deti a mládež preukazuje svoju príslušnosť k SRZ preukazom mladého rybára.
4. Tlačivá členských preukazov zabezpečuje a dodáva základným organizáciám SRZ, na základe ich písomnej objednávky, Sekretariát.

**II.**

**TLAČIVÁ POVOLENÍ NA RYBOLOV**

1. Všetky druhy a ceny povolení na rybolov, ktoré boli schválené Radou SRZ, sú uvedené v „Prehľade“ a vydávajú sa na predpísaných tlačivách. Iné tlačivá povolení sú neplatné.
2. Tlačivá, na ktorých je vytlačená cena a poradové číslo povolenia sa považujú za verejnú listinu. Internou zväzovou ceninou je známka s poradovým číslom, rokom a cenou povolenia.
3. ZO SRZ si objednávajú požadované množstvá tlačív a známok na Sekretariáte v stanovenom termíne t.j. do 15.septembra príslušného roka pre nasledujúci rok.
4. Sekretariát zabezpečí vydávanie známok a tlačív pre ZO SRZ od 1. 12. príslušného roka pre nasledujúci rok.
5. ZO SRZ a Sekretariát sú povinné o vydaných tlačivách na povoleniach, o vydaných známkach na povolenia, o vydaných členských známkach , vydaných členských preukazoch ako aj o zásobách povolení a tlačív na sklade, viesť prehľadnú evidenciu.

**III.**

**ZÁSADY VYDÁVANIA POVOLENÍ**

**A. MIESTNE A MESTSKÉ ORGANIZÁCIE SRZ** vydávajú tieto druhy povolení na rybolov:

1. Členom svojej organizácie:

* miestne na kaprové vody, pstruhové vody a lipňové vody,
* zväzové na kaprové vody
* zväzové na lipňové vody
* detské povolenia ( pre deti od 6 do 14 rokov)
* detské povolenia na bič pre deti do 6 rokov zdarma
* na lov hlavátky ( počet je limitovaný )
* duplikáty za poškodené alebo odcudzené povolenia , za duplikát povolenia sa považuje riadne nalepená známka v zázname o dochádzke / nie len pečiatka organizácie a označenie duplikát/. ZO SRZ musí v termíne do 31. 8. kalendárneho roku dokladovať Rade SRZ vydanie takéhoto duplikátu spolu so zaslaním kópie zápisu od príslušného policajného orgánu o odcudzení a potvrdením organizácie, že menovanému bolo vydané povolenie číslo...... za poškodené alebo odcudzené povolenie č.......). Takto dokladované vydanie duplikátu nebude zaťažené žiadnymi odvodmi
* miestne povoleniena kaprové vody, pstruhové vody a lipňové vody na reprezentačné účely

1. Členom iných základných organizácií SRZ :

a) hosťovacie miestne

* denné na kaprové vody, pstruhové vody a lipňové vody
* týždenné na kaprové vody,
* detské denné alebo týždenné ak je dieťa od 6-14 rokov držiteľom základného detského povolenia vydaného ZO SRZ v ktorej je členom krúžku detí

b) hosťovacie na 1 revír Rady

* denné na kaprové vody, pstruhové vody, lipňové vody
* týždenné na kaprové vody,

c) miestne na kaprové vody, pstruhové vody a lipňové vody na všetky lovné revíry svojej organizácie

3. Nečlenom SRZ

* denné na kaprové, pstruhové a lipňové vody
* týždenné na kaprové vody,
* povolenie na lov hlavátky

K vydaniu povolenia na rybolov pre nečlenov SRZ je potrebné predložiť platný rybársky lístok.

**B. SEKRETARIÁT RADY SRZ** vydáva tieto druhy povolení na rybolov:

1. Členom SRZ:

* zväzové na kaprové vody
* zväzové na lipňové vody
* hosťovacie týždenné na kaprové vody na 1 revír Rady
* hosťovacie denné na kaprové vody, pstruhové a lipňové vody na 1 revír Rady
* hosťovacie denné detské na 1 kaprový revír Rady ak je dieťa od 6-14 rokov držiteľom základného detského povolenia vydaného ZO SRZ v ktorej je členom krúžku detí
* na lov hlavátky na revíry Rady
* na lov čereňom
* zvláštne povolenie pre členov SRZ (neplatí na lov hlavátky)
* duplikáty za poškodené alebo odcudzené povolenia , pričom žiadateľ o vydanie duplikátu musí predložiť kópiu zápisu od príslušného policajného orgánu o jeho odcudzení
* ročné povolenie na VN Palcmanská Maša (Dedinky)
* ročné povolenie na VVN Bešeňová

1. Nečlenom SRZ:

* týždenné na kaprové vody Rady
* denné na vody Rady
* na lov hlavátky ( počet je limitovaný )
* zvláštne povolenie pre nečlenov SRZ (neplatí na lov hlavátky)
* duplikáty za poškodené alebo odcudzené povolenia , pričom žiadateľ o vydanie duplikátu musí predložiť kópiu zápisu od príslušného policajného orgánu o jeho odcudzení

K vydaniu povolenia na rybolov pre nečlenov SRZ je potrebné predložiť platný rybársky lístok.

1. Pri vodných nádržiach predajcovia vydávajú tieto povolenia:

* hosťovacie denné, týždenné na kaprové vody Rady
* hosťovacie denné na pstruhové vody Rady
* povolenia pre nečlenov SRZ
* ročné povolenie na VN Palcmanská Maša (Dedinky)
* ročné povolenie na VVN Bešeňová

Podmienkou vydania povolení členom SRZ je predloženie členského preukazu a platného rybárskeho lístka.K vydaniu povolenia na rybolov pre nečlenov SRZ je potrebné predložiť platný rybársky lístok.

**C. STANOVENIE CIEN POVOLENÍ**

1. Pri schvaľovaní cien miestneho povolenia na jednotlivé druhy vôd sa prihliada na rozdielne podmienky jednotlivých organizačných zložiek SRZ na výkon rybárskeho práva, najmä rozsahu vodnej plochy v obhospodarovaní a tým aj jej zarybňovaní.Získané prostriedky za povolenia musia byť použité výlučne na zarybnenie a ochranu rybárskych revírov. V prípade splnenia zarybňovacieho plánu všetkých revírov, je možné na základe uznesenia výboru ZO SRZ, alebo Rady SRZ časť prostriedkov za povolenia použiť na označenie, údržbu alebo nájom revíru a na nadobudnutie rybárskych revírov do vlastníctva ZO SRZ, alebo Rady SRZ.
2. Pre stanovenie ceny miestneho povolenia je nutné zohľadniť rozsah zarybňovania, množstvo úlovkov za predchádzajúci rok, úživnosť revíru ako i množstvo vydaných povolení. Platí zásada, že každá ZO SRZ si určí výšku ceny miestneho povolenia na jednotlivé druhy vôd v rozsahu uvedenom v "Prehľade“, v rozpätí schválenom Radou SRZ pre príslušný rok. Súčasne platí zásada, že každá ZO SRZ si určí maximálne dve ceny miestneho povolenia na jednotlivé druhy vôd v rozsahu uvedenom v "Prehľade“, v rozpätí schválenom Radou SRZ pre príslušný rok. Povolenie s nižšou cenou je určené pre zvýhodnenú kategóriu členov ZO SRZ, ktorá sa vytvára pre účely vydávania povolení na rybolov. O rozsahu a podmienkach zaradenia do zvýhodnenej kategórie rozhodne výbor ZO SRZ.Ostatní členovia ZO SRZ sa pre účely vydávania povolení na rybolov považujú za kategóriu členov bez zvýhodnenia a je pre nich určené povolenie s vyššou cenou.
3. ZO SRZ určené výšky ceny povolení na jednotlivé druhy vôd musia byť jednotné pre každú z kategórií členov príslušnej ZO SRZ.
4. ZO SRZ nemôže vydať tej istej osobe súbežne viac ako 1 ks povolenia rovnakého druhu.
5. Vydané povolenie musí byť opečiatkované a podpísané hospodárom alebo inou štatutárnym zástupcom splnomocnenou osobou.

**IV.**

**POVOLENIA PRE RYBÁRSKYCH HOSPODÁROV A ČESTNÝCH ČLENOV**

1. **Povolenia pre rybárskych hospodárov**
2. Základné organizácie vydajú rybárskym hospodárom , ktorí boli do funkcie ustanovení príslušným orgánom štátnej správy miestne povolenie bezplatne. Odvod z týchto povolení sa neodvádza.
3. Rybársky hospodár loviaci v súlade s §6 ods.4 vyhlášky č.185/2006 Z.z. k zákonu o rybárstve je povinný viesť záznam o dochádzke k vode a úlovkoch na príslušnom tlačive.
4. **Čestní členovia SRZ**

Sekretariát vydáva osobám, ktorým bolo bývalým ÚV SRZ alebo Radou SRZ udelené čestné členstvo v SRZ, ako najvyššie zväzové vyznamenanie, zvláštne povolenie bezplatne. Čestný člen musí byť držiteľom platného rybárskeho lístka.

**V.**

**ROZSAH PLATNOSTI POVOLENÍ**

1. **Miestne povolenie**
2. Miestne povolenia na kaprové alebo lipňové alebo pstruhové vody sa vzťahujú na vody obhospodarované miestnou alebo mestskou organizáciou SRZ, ktorá povolenie vydáva. Ak ZO SRZ uzavreli dohodu o spoločnom obhospodarovaní rybárskych revírov podľa § 11 ods.13 Stanov SRZ, rozširuje sa platnosť miestneho povolenia aj na príslušné miestne revíry podľa tejto zmluvy.
3. Miestne povolenie na kaprové vody oprávňuje držiteľa tohto povolenia privlastniť si v jednom kalendárnom roku, spolu maximálne 50 ks kapra rybničného, zubáča veľkoústeho, šťuky severnej, sumca veľkého alebo lieňa sliznatého. Privlastnením si 50-teho kusa niektorej z uvedených rýb platnosť povolenia končí. Na toto povolenie nie je možné ďalej loviť žiadne iné ryby. V prípade záujmu si člen SRZ môže po vyčerpaní takto stanoveného množstva privlastnených rýb zakúpiť ďalšie povolenie. Takto vydané ďalšie povolenie /známka/ musí byť nalepené v Povolení na rybolov a zázname o dochádzke k vode a  úlovkoch , ktorého je loviaci držiteľom. ZO SRZ vyznačí pri vydávaní povolenia dátum jeho vydania a v zázname o úlovkoch oddelí červenou čiarou už vykonané zápisy. Oddelenie zápisov potvrdí pečiatkou a podpisom. hospodára alebo inej štatutárnym zástupcom poverenej osoby.
4. Miestne povolenie na lipňové alebo pstruhové vody oprávňuje držiteľa tohto povolenia privlastniť si v jednom kalendárnom roku, spolu maximálne 50 ks pstruha potočného alebo lipňa tymianového. Privlastnením si 50-teho kusa niektorej z uvedených rýb platnosť povolenia končí. Na toto povolenie nie je možné ďalej loviť žiadne iné ryby. V prípade záujmu si člen SRZ môže po vyčerpaní takto stanoveného množstva privlastnených rýb zakúpiť ďalšie povolenie. Takto vydané ďalšie povolenie /známka/ musí byť nalepené v Povolení na rybolov a zázname o dochádzke k vode a  úlovkoch , ktorého je loviaci držiteľom. ZO SRZ vyznačí pri vydávaní povolenia dátum jeho vydania a v zázname o úlovkoch oddelí červenou čiarou už vykonané zápisy. Oddelenie zápisov potvrdí pečiatkou a podpisom. hospodára alebo inej štatutárnym zástupcom poverenej osoby.
5. V prípade, že loviaci vyplní celý Záznam o  dochádzke k vode a úlovkoch ZO SRZ mu vydá ďalší záznam, v ktorom vyznačí, že platí len s povolením číslo.... Loviaci musí mať v takomto prípade obidva záznamy.
6. **Zväzové povolenie na kaprové vody**
7. Zväzové povolenie na kaprové vody platí na všetky kaprové vody (revíry Rady a vybrané revíry ZO SRZ ), ktoré sú zahrnuté vo Zväzovom rybárskom poriadku – kaprové vody (ZRP-K).
8. Povolenie môže byť vydané len členovi SRZ, ktorý je už držiteľom miestneho kaprového povolenia na rybolov vydaného ZO SRZ ktorej je členom. Členom ZO SRZ, ktoré obhospodarujú len lososové vody - Liptovský Hrádok, Dobšiná, Medzev, Nálepkovo a Švedlár môže byť povolenie vydané ak sú držiteľmi miestneho pstruhového, alebo lipňového povolenia na rybolov vydaného ZO SRZ ktorej je členom.
9. V prípade, že je člen držiteľom miestneho povolenia môže si k nemu zakúpiť 1 ks zväzového povolenia / lipňového alebo kaprového/. V prípade , že má záujem o obidva druhy zväzových povolení musí si zakúpiť dve miestne povolenia rozdielneho typu, s výnimkou ZO SRZ, ktoré majú len jeden typ miestnych vôd.

Povolenie /známka/ musí byť nalepené v Povolení na rybolov a zázname o dochádzke k vode a  úlovkoch , opečiatkované príslušnou ZO SRZ a podpísané hospodárom alebo inou štatutárnym zástupcom poverenou osobou.

1. Zväzové povolenie na kaprové vody oprávňuje držiteľa tohto povolenia privlastniť si v jednom kalendárnom roku, na uvedené povolenie, spolu maximálne 50 ks kapra rybničného, zubáča veľkoústeho, šťuky severnej, sumca veľkého alebo lieňa sliznatého. Privlastnením si 50-teho kusa niektorej z uvedených rýb platnosť povolenia končí. Na toto povolenie nie je možné ďalej loviť žiadne iné ryby. V prípade záujmu si člen SRZ môže po vyčerpaní takto stanoveného množstva privlastnených rýb zakúpiť ďalšie povolenie. Zakúpenie tohoto povolenia je podmienené zakúpením miestneho kaprového povolenia.

Takto vydané ďalšie povolenie /známka/ musí byť nalepené v Povolení na rybolov a zázname o dochádzke k vode a  úlovkoch , ktorého je loviaci držiteľom. ZO SRZ vyznačí pri vydávaní povolenia dátum jeho vydania a v zázname o úlovkoch oddelí červenou čiarou už vykonané zápisy. Oddelenie zápisov potvrdí pečiatkou a podpisom. hospodára alebo inej štatutárnym zástupcom poverenej osoby.

1. V prípade, že loviaci vyplní celý Záznam o dochádzke k vode a úlovkoch ZO SRZ mu vydá ďalší záznam, v ktorom vyznačí, že platí len s povolením číslo.... Loviaci musí mať v takomto prípade obidva záznamy.
2. **Zväzové povolenie na lipňové vody**
3. Zväzové povolenie na lipňové vody platí na všetky lipňové vody (revíry Rady a vybrané revíry ZO SRZ ), ktoré sú zahrnuté vo Zväzovom rybárskom poriadku – lipňové vody   
   ( ZRP- L ).
4. Povolenie môže byť vydané len členovi SRZ, ktorý je už držiteľom miestneho lipňového povolenia na rybolov vydaného ZO SRZ /Čadca, Dolný Kubín, Trstená, Martin, Námestovo, Ružomberok, Turčianske Teplice, Žilina, Prievidza, Podbrezová, Banská Bystrica, Brezno, Rimavská Sobota, Humenné, Kežmarok, Spišská Belá, Spišská Stará Ves, Stará Ľubovňa, Orlov, Vranov nad Topľou/ ktorej je členom. Členom ZO SRZ, ktoré obhospodarujú len kaprové alebo pstruhové vody môže byť povolenie vydané ak sú držiteľmi miestneho pstruhového, alebo kaprového povolenia na rybolov vydaného ZO SRZ ktorej je členom. V prípade, že je člen držiteľom miestneho povolenia môže si k nemu zakúpiť 1 ks zväzového povolenia / lipňového alebo kaprového/. V prípade , že má záujem o obidva druhy zväzových povolení musí si zakúpiť dve miestne povolenia rozdielneho typu, s výnimkou ZO SRZ, ktoré majú len jeden typ miestnych vôd.
5. Povolenie /známka/ musí byť nalepené v Povolení na rybolov a zázname o dochádzke k vode a  úlovkoch , opečiatkované príslušnou ZO SRZ a podpísané hospodárom alebo inou štatutárnym zástupcom poverenou osobou.
6. Zväzové povolenie na lipňové vody oprávňuje držiteľa tohto povolenia privlastniť si v jednom kalendárnom roku, spolu maximálne 50 ks pstruha potočného alebo lipňa tymianového. Privlastnením si 50-teho kusa niektorej z uvedených rýb platnosť povolenia končí. Na toto povolenie nie je možné ďalej loviť žiadne iné ryby. V prípade záujmu si člen SRZ môže po vyčerpaní takto stanoveného množstva privlastnených rýb zakúpiť ďalšie povolenie.Zakúpenie tohoto povolenia je podmienené zakúpením miestneho lipňového povolenia.

Takto vydané ďalšie povolenie /známka/ musí byť nalepené v Povolení na rybolov a zázname o dochádzke k vode a  úlovkoch , ktorého je loviaci držiteľom. ZO SRZ vyznačí pri vydávaní povolenia dátum jeho vydania a v zázname o úlovkoch oddelí červenou čiarou už vykonané zápisy. Oddelenie zápisov potvrdí pečiatkou a podpisom hospodára alebo inej štatutárnym zástupcom poverenej osoby.

* 1. **Hosťovacie povolenia**

a) Hosťovacie povolenia sú:

- denné na všetky vody

- týždenné na kaprové vody,

b)platnosť týchto povolení sa vzťahuje na jeden rybársky revír, ktorý je v obhospodarovaní ZO SRZ, alebo Rady SRZ,

c) o množstve hosťovacích povolení, ktoré majú byť vydané na rybárske revíry ZO SRZ rozhodne výbor ZO SRZ. Vydanie povolení nie je nárokovateľné.

d) hosťovacie povolenie denné je platné do 24.00 hod. dňa, v ktorý bolo vydané. Hosťovacie povolenie týždenné je platné 7 dní vrátane vyznačeného dňa.

e) hosťovacie povolenie pre členov SRZ má formu známky. Povolenie /známka/ musí byť nalepené v Povolení na rybolov a zázname o dochádzke k vode a  úlovkoch , opečiatkované a podpísané hospodárom alebo inou štatutárnym zástupcom poverenou osobou, alebo predajcom povolenia.

f) hosťovacie povolenie pre nečlena SRZ má formu kartičky, na ktorej je uvedené meno držiteľa, bydlisko, dátum platnosti, názov a číslo rybárskeho revíru a pečiatka a podpis predajcu.

**5. Povolenia pre nečlenov SRZ**

Nečlenom SRZ možno vydať tieto povolenia:

* denné a týždenné povolenie na 1 revír kaprový
* denné na 1 revír pstruhový alebo lipňový
* povolenie na lov hlavátky

**6. Detské povolenie**

* 1. **Detské povolenia sú:**
* kaprové a lososové miestne vzťahujúce sa na rybárske revíry v obhospodarovaní ZO SRZ,
* kaprové zväzové
* povolenia na bič pre deti do 6 rokov zdarma
* hosťovacie denné a týždenné na kaprové vody ZO SRZ pre deti od 6-14 rokov ak je dieťa držiteľom základného detského povolenia vydaného ZO SRZ v ktorej je členom krúžku detí
* hosťovacie denné na 1 kaprový revír Rady ak je dieťa od 6-14 rokov držiteľom základného detského povolenia vydaného ZO SRZ v ktorej je členom krúžku detí

1. Rozsah platnosti detských povolení na kaprové vody sa počas školských prázdnin júl - august bezplatne rozširuje na všetky kaprové revíry pridelené SRZ v rozsahu povolenia dospelého sprievodcu - držiteľa tohto povolenia, ktorý pri love rýb dieťa sprevádza.
   * 1. Detské kaprové povolenie oprávňuje držiteľa tohto povolenia privlastniť si v jednom kalendárnom roku, spolu maximálne 50 ks kapra rybničného, zubáča veľkoústeho, šťuky severnej, sumca veľkého alebo lieňa sliznatého. Privlastnením si 50-teho kusa niektorej z uvedených rýb platnosť povolenia končí. Na toto povolenie nie je možné ďalej loviť žiadne iné ryby V prípade záujmu si dieťa môže po vyčerpaní takto stanoveného množstva privlastnených rýb zakúpiť ďalšie povolenie, na ktoré má nárok. Takto vydané ďalšie povolenie /známka/ musí byť nalepené v Povolení na rybolov a zázname o dochádzke k vode a  úlovkoch , ktorého je loviaci držiteľom. ZO SRZ vyznačí pri vydávaní povolenia dátum jeho vydania a v zázname o úlovkoch oddelí červenou čiarou už vykonané zápisy. Oddelenie zápisov potvrdí pečiatkou a podpisom. hospodára alebo inej štatutárnym zástupcom poverenej osoby.

**7. Povolenie na lov hlavátky**

1. Povolenie na lov hlavátky platí na 10 vychádzok v jednom kalendárnom roku, tak pre členov SRZ, ako aj pre nečlenov. Pre lov hlavátky platí osobitný rybársky poriadok. V jednom kalendárnom roku si oprávnený na lov rýb smie ponechať len jednu hlavátku. Po jej ulovení a privlastnení jeho lov v príslušnom roku končí.
2. Miestne a mestské organizácie sú povinné rešpektovať limity povolení na lov hlavátky každoročne schvaľované Radou SRZ stanovené podľa zarybnenia predchádzajúceho roka.
3. Platnosť uvedeného povolenia sa vzťahuje na jeden alebo všetky revíry s výskytom hlavátky tej organizácie ktorá povolenie vydala, alebo na jeden revír Rady SRZ.
4. Hospodári SRZ na vodách s výskytom hlavátky dostávajú povolenie na lov hlavátky od SRZ bezplatne.

**8. Zvláštne povolenie**

**a) pre členov SRZ**

Zvláštne povolenie pre členov SRZ je povolenie platné na všetkých lovných revíroch SRZ, ktoré môže byť vydané len členovi SRZ. Zvláštne povolenie môže byť vydané len po súhlasnom vyjadrení výboru ZO SRZ, ktorej je žiadateľ o vydanie takéhoto povolenia členom.

Zvláštne povolenie oprávňuje držiteľa tohto povolenia privlastniť si v jednom kalendárnom roku, spolu maximálne 50 ks kapra rybničného, zubáča veľkoústeho, šťuky severnej, sumca veľkého alebo lieňa sliznatého. Privlastnením si 50-teho kusa niektorej z uvedených rýb platnosť povolenia končí. Na toto povolenie nie je možné ďalej loviť žiadne iné ryby. V prípade záujmu si člen SRZ môže po vyčerpaní takto stanoveného množstva privlastnených rýb zakúpiť ďalšie povolenie.

**b) pre nečlenov SRZ**

Zvláštne povolenie pre nečlenov SRZ je povolenie platné na všetkých lovných revíroch SRZ.

Zvláštne povolenie oprávňuje držiteľa tohto povolenia privlastniť si v jednom kalendárnom roku, spolu maximálne 50 ks kapra rybničného, zubáča veľkoústeho, šťuky severnej, sumca veľkého alebo lieňa sliznatého. Privlastnením si 50-teho kusa niektorej z uvedených rýb platnosť povolenia končí. Na toto povolenie nie je možné ďalej loviť žiadne iné ryby V prípade záujmu si člen SRZ môže po vyčerpaní takto stanoveného množstva privlastnených rýb zakúpiť ďalšie povolenie.

Vydanie zvláštneho povolenia nie je nárokovateľné.

1. **Vydávanie povolení deťom a mládeži**

Podmienkou pre vydanie povolenia je členstvo:

a) príbuzného prípadne inej blízkej osoby dieťaťa vo veku do 6 rokov v SRZ

1. detí vo veku 6 - 14 rokov v krúžkoch detí,
2. mládeže vo veku od 15 do 17 rokov v  kluboch mládeže.

Dolnú hranicu veku musí dieťa alebo mladistvý dosiahnuť k 31. 12. príslušného kalendárneho roka.

Študenti sa považujú za mládež a pre vydanie povolení študentom začína veková hranica v nasledujúcom roku po dosiahnutí 18. roku a trvá ešte v roku, v ktorom dovŕšil 25 rokov veku.

Organizovanie detí v krúžkoch a mládeže v kluboch mládeže sa pre účely vydávania povolení na lov rýb považuje za členstvo v SRZ.

**UPOZORNENIE:**

Ak je rybár držiteľom miestneho povolenia na vody kaprové a zväzového povolenia na vody kaprové neoprávňuje ho to privlastniť si viac ako 50 ks rýb, tzn. že aj keď je držiteľom dvoch druhov povolenia nemôže si privlastniť 100 ks rýb ale len 50ks.

Ak je rybár držiteľom miestneho povolenia na vody lipňové a zväzového povolenia na vody lipňové neoprávňuje ho to privlastniť si viac ako 50 ks pstruha potočného a lipňa tymianového, tzn. že aj keď je držiteľom dvoch druhov povolenia nemôže si privlastniť 100 ks rýb ale len 50ks.

**VI.**

**VŠEOBECNÉ USTANOVENIA**

1. V rybárskych revíroch SRZ môžu loviť aj držitelia osobitného povolenia na rybolov vydaného v súlade s § 10 ods.6 zákona o rybárstve 139/2002 Z.z. v znení neskorších predpisov.

2. Iné druhy a tlačivá povolení, ako sú uvedené v tejto smernici, sú neplatné a prípadné vydanie, v rozpore s touto smernicou, sa považuje za hrubé porušenie zväzovej disciplíny a porušenia zákona č. 139/2002 Z.z. o rybárstve v znení neskorších predpisov a vykonávacej vyhlášky k zákonu č. 185/2006 Z.z.

**VII.**

**PRÍJMY A ODVODY FINANČNÝCH PROSTRIEDKOV**

1. **Príjmy zo zápisného** zostávajú príjmami základnej organizácie SRZ.
2. **Príjmy a odvody z členských príspevkov**
3. Príjmy z členských príspevkov sú určené na plnenie zväzových úloh a organizačnú činnosť Rady SRZ a ZO SRZ.
4. ZO SRZ z dosiahnutých príjmov z členských príspevkov odvedie Rade SRZ:

* za dospelého člena 3,50 Eur,
* za mládež a študentov 3,50 Eur.

1. **Príjmy a odvody za povolenia na rybolov**
2. Príjmami za povolenia sa rozumejú tržby dosiahnuté za vydané (predané) povolenia na rybolov v stanovenej cene v súlade s touto smernicou.
3. ZO SRZ si ponechajú časť tržieb za vydané povolenia ako svoje príjmy, ktoré použijú na zarybňovanie revírov v ich obhospodarovaní a časť tržieb sú povinné odviesť na účet Rady SRZ v stanovenej výške – viď príloha: Prehľad
4. Rozpis príjmov ZO SRZ a odvodov na účet Rady SRZ podľa jednotlivých druhov a cien povolení je špecifikovaný v prílohe tejto smernice.
5. **Vyúčtovanie a odvody za vydané povolenia a tlačivá**

a) Sekretariát vystaví ZO SRZ na základe jej záväznej objednávky cenín a tlačív súhrnnú faktúru a to do 15. februára príslušného kalendárneho roka.

b) ZO SRZ sú povinné uhradiť faktúru takto:

-**minimálne 30 % z hodnoty celkovej faktúry** (odvod z predaja časti členských známok, povolení a fakturovaných tlačív) v termíne **do 30.4.** príslušného kalendárneho roka

- **minimálne 50% z hodnoty celkovej faktúry** (odvod z predaja časti členských známok, povolení a fakturovaných tlačív **do 30.6.** príslušného kalendárneho roka

- **minimálne 20% z hodnoty celkovej faktúry** (odvod z predaja časti členských známok, povolení a fakturovaných tlačív **do 31.8.** príslušného kalendárneho roka

c) ZO SRZ, ktoré do 31.8. príslušného kalendárneho roka neuhradia faktúry za vydané povolenia a tlačivá , nebudú vydané reprezentačné povolenia na rybolov pre funkcionárov pre nasledujúci rok.

1. **Vyúčtovanie a vrátenie nepoužitých cenín**

a) nepoužité ceniny ZO SRZ vrátia najneskôr do 30. 10. príslušného roka. Sekretariát na základe vrátených cenín vystaví ZO SRZ dobropis. Súhrnná faktúra sa uhrádza v 100 % výške a celú dobropisovanú čiastku vráti SRZ Rada na účet základných organizácií SRZ do 30.11. príslušného roka.

Všetky ostatné faktúry vystavené v priebehu príslušného roka na základe doobjednávania ďalších cenín resp. tlačív základnými organizáciami SRZ budú splatné do 14 dní od vystavenia faktúry.

b) stornovať je možné iba ceniny, ktoré boli znehodnotené z dôvodu nesprávneho vyplnenia tlačiva povolenia na rybolov a ceniny, za ktoré boli vydané duplikáty v súlade s touto smernicou

**VIII.**

**POUŽITIE FINANČNÝCH PROSTRIEDKOV ZA VYDANÉ POVOLENIA**

**Príjmy ZO SRZ za miestne povolenia a vydané hosťovacie povolenia na revíry Rady:**

Finančné prostriedky použije ZO SRZ výhradne na úhradu nákladov spojených so zarybňovaním rybárskych revírov vo svojom obhospodarovaní, vrátane svojich revírov zaradených do zväzového povolenia, na zlepšovanie životných a ekologických podmienok v kaprových a lososových vodách, na zlepšovanie životného prostredia v tečúcich vodách, pre chov a prirodzenú reprodukciu rýb a na pravidelné a mimoriadne náklady súvisiace so zabezpečením rybárskych revírov. V prípade splnenia minimálneho zarybnenia je možné časť týchto finančných prostriedkov použiť na označenie, údržbu alebo nájom revíru a na nadobudnutie rybárskych revírov do vlastníctva ZO SRZ, alebo Rady SRZ.

ZO SRZ odvedie 2 Eur z každého vydaného miestneho povolenia do Rezervného zarybňovacieho fondu.

**Príjmy za zväzové povolenia:**

Finančné prostriedky za vydané zväzové povolenia sú ZO SRZ povinné odviesť na účet Rady. Rada z každého vydaného zväzového povolenia odvedie 2 Eur do Rezervného zarybňovacieho fondu.

1. **Rezervný zarybňovací fond Rada použije**:

* na úhradu schváleného prvotného zarybnenia v priebehu príslušného roku,
* na úhradu dopravných nákladov na zarybnenie revírov z rezervného fondu za zvláštne povolenia,
* na úhradu nevyhnutných nákladov spojených s ochranou rybárstva v rybárskych revíroch,
* na čiastočnú úhradu nákladov spojených s odborným rybárskym školením rybárskych hospodárov, rybárskej stráže a na iné vzdelávacie akcie v oblasti hospodárenia a starostlivosti o rybárske revíry,
* na úhradu nákladov na zarybňovanie vôd využívaných na preteky organizované Radou SRZ,
* na čiastočnú úhradu škôd vzniknutých úhynom rýb v prípadoch nezisteného vinníka a na vykrývanie cenových rozdielov v priebehu roka pri nákupe rýb,
* na výpomoc pri znovuzarybňovaní rybárskych revírov ZO SRZ po  otravách alebo živelných pohromách.
* na zabezpečenie ichtyologických prieskumov

**2.** Ostatné finančné prostriedky získané zo zväzového povolenia **na kaprové vody** Rada SRZ rozdelí do:

* **Zarybňovacieho fondu na kaprové revíry Rady**, ktorý použije výlučne na zarybňovanie revírov ( vrátane dopravy) obhospodarovaných Radou SRZ a na ich ochranu rybárskou strážou,
* **Zarybňovacieho fondu na kaprové revíry ZO SRZ**, ktorý slúži na dorybnenie revírov ZO SRZ zaradených vo zväzovom povolení pre vody kaprové.

3. Ostatné finančné prostriedky získané zo zväzového povolenia **na lipňové vody** rozdelí do:

**Zarybňovacieho fondu na lososové revíry Rady**, ktorý použije výlučne na zarybňovanie revírov ( vrátane dopravy) obhospodarovaných Radou SRZ a na ich ochranu rybárskou strážou,

**Zarybňovacieho fondu na lipňové revíry ZO SRZ**, ktorý slúži na dorybnenie revírov ZO SRZ zaradených vo zväzovom povolení pre vody lipňové

Rada SRZ sleduje použitie prostriedkov na osobitných bankových účtoch. Odvod prostriedkov na účet a ich čerpanie kontroluje Rada SRZ.

4. Finančné prostriedky za vydané **zvláštne povolenia** sa odvedú do Zarybňovacieho fondu Rady zo zvláštnych povolení, ktorý Rada použije na zarybňovanie a ochranu rybárskych revírov a budú prerozdelené koeficientom podľa úlovkov (nad hodnotu 170 Eur) a návštevnosti revírov (chyť a pusť) na jednotlivých rybárskych revíroch.

5. Z každého vydaného povolenia na lov hlavátky sú ZO SRZ povinné odviesť na účet Rady SRZ 1 Euro do Rezervného zarybňovacieho fondu do 15.01. nasledujúceho roka.“

**IX.**

**RYBÁRSKY PORIADOK**

1. Rybársky poriadok je súpis podmienok lovu rýb, osobitných obmedzení výkonu rybárskeho práva, zoznamu a popisu revírov na ktoré sa príslušné povolenie vzťahuje. Rybársky poriadok musí byť v súlade s príslušnými právnymi predpismi a vnútroorganizačnými predpismi SRZ a je neoddeliteľnou súčasťou povolenia na rybolov.
2. Základné organizácie SRZ, sekretariát Rady SRZ ako i poverení predajcovia povolení sú povinní pri vydávaní povolení na rybolov, vydať držiteľovi i príslušný aktuálny rybársky poriadok resp. jeho dodatok so zmenami, platnými na príslušný kalendárny rok. Miestne rybárske poriadky musia byť schválené Radou SRZ. V zmysle Uznesenia Rady SRZ č.106/2002 schvaľovaním miestnych rybárskych poriadkov Rada poverila ichtyológov.
3. Samostatné rybárske poriadky sa vydávajú k hosťovacím povoleniam a k povoleniam pre nečlenov SRZ.
4. Loviaci sú povinní, pri love rýb, dodržiavať miestny rybársky poriadok, ktorý nesmie byť v rozpore so zväzovým rybárskym poriadkom pre revíry zaradené vo zväzovom povolení a v zvláštnom povolení na všetky revíry SRZ.

**X.**

**RYBÁRSKY LÍSTOK**

1. Podľa §10 Zák. č. 139/2002 Z.z. loviť a privlastňovať si ryby v rybárskych revíroch môžu len osoby , ktoré sú držiteľmi platného rybárskeho lístka a platného povolenia na rybolov.
2. Rybárske lístky vydáva obec, v Bratislave a v Košiciach mestská časť.
3. Cena rybárskeho lístka je stanovená zákonom č. 145/1995 Z.z. o správnych poplatkoch, v znení neskorších predpisov, prílohy– Sadzobník správnych poplatkov, položky 38 :

Položka 38

Vydanie rybárskeho lístka

a) týždenný............. 1,50 Eur

b) mesačný.............. 3,00 Eur

c) ročný.................... 7,00 Eur

d) trojročný.............. 17,00 Eur

Oslobodenie

1. Od poplatku podľa tejto položky sú oslobodení žiaci a študenti stredných a vysokých škôl študijných odborov s výučbou rybárstva, zamestnanci štátnej správy s ústredným riadením rybárstva, ktorí majú v pracovnej zmluve aktívne vykonávanie rybárstva, odborní zamestnanci na úseku rybárstva, ak majú vykonávanie rybárstva vo svojej pracovnej zmluve, zamestnanci Slovenského rybárskeho zväzu, rybárski hospodári a ich zástupcovia a osoby ustanovené ako rybárska stráž po predložení potvrdenia o výkone pracovnej náplne alebopovolania.

2. Od poplatku podľa tejto položky sú oslobodení cudzinci, ktorí do Slovenskej republiky prídu na pozvanie alebo so súhlasom prezidenta Slovenskej republiky, Národnej rady Slovenskej republiky a vlády Slovenskej republiky.

3. Od poplatku podľa tejto položky sú oslobodené osoby do 15 rokov.

Upozorňujeme ZO SRZ, že dieťa nemôže loviť bez platného rybárskeho lístka. To znamená, že i keď je vydanie rybárskeho lístka oslobodené od poplatku, dieťa ho musí pri love mať.

**XI.**

**ZÁVEREČNÉ USTANOVENIA**

1. Táto smernica nadobúda účinnosť dňom 1. januára 2016.

2. Smernica vydaná Radou SRZ pod č.2302/473/15- Sekr. sa nahrádza dňom 12.decembra 2015.

Žilina, 12.decembra 2015 Slovenský rybársky zväz - Rada Žilina